Diari Oficial de la Generalitat Valenciana


Sumari del DOGV 6029, del 05-06-2009 (2009/6497)

RESOLUCIÓ de 27 de maig de 2009, de la Direcció General d'Ordenació i Centres Docents, per la que es publica la relació de matèries optatives de disseny propi autoritzades i denegades a partir del curs 2009-2010 als centres de la Comunitat Valenciana que impartixen ensenyances d'educació secundària obligatòria.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6029

Data del DOGV
:   05-06-2009

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2009/6497


Data del document
:   27-05-2009

Organisme emissor
:   Conselleria d'Educació

Tipus de document
:   Resolució

Correcció d'errades

Anàlisi jurídica

 Descriptors 

:   * centre d'ensenyament
    * ensenyament secundari
    * programa d'ensenyament

RESOLUCIÓ de 27 de maig de 2009, de la Direcció General d'Ordenació i Centres Docents, per la que es publica la relació de matèries optatives de disseny propi autoritzades i denegades a partir del curs 2009-2010 als centres de la Comunitat Valenciana que impartixen ensenyances d'educació secundària obligatòria. [2009/6497]  
El Reial Decret 1631/2006, de 29 de desembre, pel que s'establixen les ensenyances mínimes corresponents a l'educació secundària obligatòria, disposa en els seus articles 4.6 i 5.6 que l'alumnat podrà cursar matèries optatives d'acord amb el marc que establisquen les administracions educatives.  
El Decret 112/2007, de 20 de juliol, del Consell, pel que s'establix el currículum de l'educació secundària obligatòria en la Comunitat Valenciana, indica en els seus articles 6.6 i 7.5 que la conselleria competent en matèria d'educació ordenarà l'oferta de matèries optatives i les condicions per a la seua elecció per part de l'alumnat, així com, si és el cas, establirà el currículum corresponent.  
La normativa anterior es desenvolupa per mitjà de l'Orde de 27 de maig de 2008, de la Conselleria d'Educació, per la que es regulen les matèries optatives en l'educació secundària obligatòria. En l'article 3 s'ordena l'oferta de matèries optatives que els centres docents han de proposar al seu alumnat. En el catàleg de matèries optatives, els centres docents poden sol·licitar l'autorització per a impartir en tercer curs matèries optatives de disseny propi relacionades amb la iniciació professional, que han d'estar vinculades a les ensenyances de formació professional del centre o del seu entorn productiu. Els articles 7 i 8 de l'Orde de 27 de maig de 2008, de la Conselleria d'Educació, establixen el procediment per a la sol·licitud, la supervisió i l'autorització de matèries optatives de disseny propi.  
Per tot això, vistes les sol·licituds efectuades pels centres docents, així com els informes de la Inspecció Educativa i les propostes de les direccions territorials competents en matèria d'educació, i en virtut dels articles 7.1 i 8.2 de l'Orde de 27 de maig de 2008, de la Conselleria d'Educació, que faculten a la Direcció General competent en matèria d'ordenació i centres docents per a resoldre respecte a l'autorització de matèries optatives de disseny propi que els centres docents oferiran al seu alumnat, resolc:  
Primer  
1. Fer pública la relació de matèries optatives de disseny propi autoritzades i denegades als centres docents, públics i privats, dependents de la Conselleria d'Educació de la Generalitat, que impartixen ensenyances d'educació secundària obligatòria.  
2. La relació de matèries optatives de disseny propi autoritzades per a impartir en tercer curs a partir de l'any acadèmic 2009-2010, és la que figura en l'annex I d'esta resolució.  
3. La relació de matèries optatives de disseny propi denegades és la que figura en l'annex II d'esta resolució.  
Segon  
Com establix l'Orde de 27 de maig de 2008, en l'article 7 apartat 1, cap centre podrà oferir i, per tant, impartir matèries optatives de disseny propi que no hagen sigut autoritzades per la Direcció General competent en matèria d'ordenació i centres docents.  
Tercer  
D'acord amb l'article 8 apartat 3 de l'Orde de 27 de maig de 2008, les matèries autoritzades podran ser impartides en cursos successius sense necessitat d'una nova autorització, fins que no es modifiquen les condicions en què han sigut autoritzades.  
Quart  
1. Tots els centres, públics i privats, inclouran en la seua proposta a l'alumnat les matèries optatives d'oferta obligada.  
2. Així mateix, en funció de les seues possibilitats organitzatives i dels seus recursos disponibles podran oferir matèries optatives d'oferta general.  
3. Les matèries optatives d'oferta obligada i d'oferta general no requerixen autorització per a poder ser impartides.   
Quint  
La Inspecció Educativa vetlarà per l'estricte compliment del que establix la present resolució.  
Sext  
Els titulars dels centres privats i les persones interessades podran interposar recurs d'alçada contra esta resolució davant de l'òrgan que ha dictat l'acte o davant del superior jeràrquic, en el termini d'un mes, a comptar de l'endemà de la publicació en el Diari Oficial de la Comunitat Valenciana, segons el que preveu els articles 107, 114 i 115 de la Llei 4/1999, de Règim Jurídic de les Administracions Públiques i del Procediment Administratiu Comú.  
València, 27 de maig de 2009.- El director general d'Ordenació i Centres Docents: Francisco Baila Herrera.  
ANNEX I  
OPTATIVES AUTORITZADES   
Codi - Centre i optatives autoritzades  
ALACANT PÚBLICS  
IES AZUD DE ALFEITAMÍ. ALMORADÍ  
Iniciació al món laboral: miniempreses   
IES LA NIA. ASPE  
Taller d'orquestra ORFF   
IES CASTALLA. CASTALLA  
Iniciació professional: manteniment d'instal·lacions   
Gestió de la xicoteta i mitjana empresa   
IES CANÓNIGO MANCHÓN. CREVILLENT  
Iniciació professional a l'empresa   
Iniciació professional: Automatització   
IES CARRÚS. ELX   
Serigrafia  
Iniciació a l'electricitat, electrònica i robòtica  
IES SIXTO MARCO. ELX  
Iniciació professional a les instal·lacions elèctriques i automàtiques   
Energies renovables i instal·lacions de telecomunicacions   
Taller de moda   
IES LA FOIA. IBI  
Màquines i ordinadors  
IES EL PALMERAL. ORIHUELA  
Miniempresa   
IES LAS LAGUNAS. TORREVIEJA  
Iniciació professional a l'electricitat de la llar   
Iniciació professional sanitària  
IES MARCOS ZARAGOZA. LA VILA JOIOSA  
Iniciació al dibuix asistit per ordinador   
ALACANT PRIVATS  
CC SAN JOSÉ OBRERO. ORIHUELA   
Iniciació professional perruqueria   
Iniciació professional fusteria   
Iniciació professional automoció  
CASTELLÓ PÚBLICS  
IES LLOMBAI. BORRIANA  
Tècniques de manteniment industrial   
El fascinant món de l'electricitat, muntatges i experiències   
IES MATILDE SALVADOR. CASTELLÓ DE LA PLANA  
Elaboració de productes cosmètics  
IES HONORI GARCIA. LA VALL D'UIXÓ  
Operatòria de teclats  
IES SERRA D'ESPADÀ. ONDA  
Electricitat i consum   
Taller d'artesania   
IES NUESTRA SEÑORA DE LA CUEVA SANTA. SEGORBE  
Taller d'artesania  
VALÈNCIA PÚBLICS  
INSTITUTO EDUCACIÓN SECUNDARIA. ENGUERA   
Taller de cuina i pastisseria  
IES PERE BOÏL. MANISES  
Iniciació professional electrònica   
IES LA SENIA. PAIPORTA  
Operatòria de teclats  
Organització, arxiu i documentació d'empreses  
IES BALLESTEROS VIANA. UTIEL  
Iniciació professional a l'electricitat  
Iniciació professional a la sanitat  
Iniciació professional al manteniment  
Introducció a la ceràmica valenciana  
IES SOROLLA. VALENCIA  
Iniciació professional: Ceràmica